সোমবার ভিকারুননিসা নূন স্কুল অ্যান্ড কলেজের বসুন্ধরা শাখার শিক্ষক পরিমল জয়ধর আদালতে স্বীকারোক্তিমূলক জবানবন্দি দিয়েছেন। ঢাকা মহানগর হাকিম  শাহরিয়ার মাহমুদ আদনানের খাসকামরায় ফৌজদারি কার্যবিধির ১৬৪ ধারায় তিনি স্বীকারোক্তিমূলক জবানবন্দি দেন। জবানবন্দি গ্রহণ শেষে আদালত তাঁকে কারাগারে পাঠানোর নির্দেশ দেন। ছাত্রী ধর্ষণের অভিযোগে গ্রেপ্তার হওয়া পরিমল জয়ধরকে ৭ জুলাই বাডডা থানা পুলিশ আদালতের মাধ্যমে পাঁচ দিনের রিমান্ডে নেয়। এই রিমান্ডের সময় কাল শেষ হওয়ার কথা ছিল।